SET ปิดบวก 1 จุด คลายกังวลเฟด-โอเปกพลัสคงมติ ลุ้นพรุ่งนี้วิ่งต่อ
SET ปิดบวก 1 จุด คลายกังวลเฟดและโอเปกพลัสเพิ่มกำลังการผลิตน้ำมัน 400,00 บาร์เรล/วันตามเดิม แนวโน้มวันพรุ่งนี้คาดตลาดฯขึ้นทดสอบแนวต้าน 1,680 จุด และให้แนวรับ 1,660 จุด
3 ก.พ. 2565

นายวิจิตร อารยะพิศิษฐ์ ผู้อำนวยการอาวุโสนักกลยุทธ์การลงทุน ฝ่ายวิจัย บล.เมย์แบงก์ (ประเทศไทย) กล่าวว่า ตลาดหุ้นไทยวันนี้แกว่งตัวในกรอบแคบๆ อิงทางขาขึ้น โดยมีแรงหนุนในช่วงสั้น จากตลาดฯ ผ่อนคลายความกังวลการปรับขึ้นอัตราดอกเบี้ยของธนาคารกลางสหรัฐ (เฟด) และการประชุมกลุ่มประเทศผู้ส่งออกน้ำมัน (โอเปก) และชาติพันธมิตร หรือโอเปกพลัส มีมติยึดมั่นตามข้อตกลงเดิมคือการเพิ่มกำลังการผลิตน้ำมัน 400,000 บาร์เรล/วัน รวมถึงคาดว่าการประชุมนโยบายการเงินของธนาคารกลางยุโรป (ECB) และธนาคารกลางญี่ปุ่น (BOJ) ในวันนี้จะไม่ส่งผลกระทบต่อตลาดมากนัก
สำหรับตลาดหุ้นอื่นในภูมิภาคเอเชียที่เปิดทำการวันนี้ เคลื่อนไหวทั้งในแดนบวกและลบสลับกัน โดยตลาดหุ้นที่กลับมาเปิดหลังหยุดตรุษจีนต่างปรับขึ้นกันถ้วนหน้า แต่ตลาดหุ้นที่ไม่ได้ปิดส่วนใหญ่ปรับตัวลง ยกเว้นไทยที่ยังคงปรับขึ้นได้ต่อเนื่อง
ส่วนแนวโน้มการลงทุนวันพรุ่งนี้ นายวิจิตร กล่าวว่า ตลาดฯ น่าจะขึ้นไปทดสอบแนวต้านที่ 1,680 จุด โดยให้แนวรับไว้ที่ 1,660 จุด
ส่วนหลักทรัพย์ที่มีมูลค่าการซื้อขายสูงสุด 5 หลักทรัพย์
KTC มูลค่าการซื้อขาย 2,278.21 ล้านบาท ปิดที่ 65.50 บาท เพิ่มขึ้น 2.00 บาท
PTT มูลค่าการซื้อขาย 1,967.12 ล้านบาท ปิดที่ 38.75 บาท ราคาไม่เปลี่ยนแปลง
BBL มูลค่าการซื้อขาย 1,920.34 ล้านบาท ปิดที่ 136.50 บาท เพิ่มขึ้น 0.50 บาท
JAS มูลค่าการซื้อขาย 1,777.63 ล้านบาท ปิดที่ 3.48 บาท เพิ่มขึ้น 0.14 บาท
KBANK มูลค่าการซื้อขาย 1,729.15 ล้านบาท ปิดที่ 150.50 บาท ราคาไม่เปลี่ยนแปลง